钦定古今图书集成/理学汇编/学行典/第195卷 > 尚干
## 钦定古今图书集成/理学汇编/学行典/第195卷 > 尚干

按《孟县志》：“尚干，字守廉。父冲，天顺三年从征竹查山，
遘疾，以书寄干。干年方十二，即号泣倍道往视，甫至
而亲逝，欲全尸归葬，力不能计，焚之。方举火，天忽大
雨，督兵者异其孝，给银米资遣之。及归山行旬日不
见人，偶遇虎登树杪避，虎咆哮撼树，势危甚。祷曰：‘天
乎！吾以亲故至此，不足惜，奈亲不获葬故土何’？虎乃”
逸去，竟得归窆。有司匾其门曰“孝子。”